อยู่เป็น ยอมตาย เพื่อเธอ

อยู่เป็น ยอมตาย เพื่อเธอ (; อังกฤษ: Ride or Die) เป็นภาพยนตร์โรแมนติกดราม่าญี่ปุ่นที่อิงมาจากมังงะของจิน นากามูระ ที่เผยแพร่บทเน็ตฟลิกซ์ในวันที่ 15 เมษายน ค.ศ. 2021 เขียนบทภาพยนตร์โดย นามิ ซักกาวะ กำกับโดย เรียวอิจิ ฮิโรกิ และนำแสดงโดย คิโกะ มิซูฮาระ และโฮนามิ ซาโต

เรื่องย่อ 
เรย์ เป็นเลสเบี้ยนที่รู้ว่าเพื่อนร่วมชั้นเรียนเก่าของเธอ นานาเอะ กำลังเผชิญกับการใช้ความรุนแรงในต่อคู่สมรสจากสามีของเธอ เรย์จึงตัดสินใจที่จะฆ่าเขาเพื่อเป็นการแสดงความรักที่มีต่อนานาเอะ นานาเอะเต็มไปด้วยความรังเกียจและความหวาดกลัวจากการฆาตกรรมดังกล่าว แต่เรย์ยอมรับผลที่ตามมาจากการตัดสินใจของตัวเธอเอง เพราะเธอเพียงต้องการที่จะช่วยชีวิตนานาเอะแต่เพียงเท่านั้น โดยหลังจากที่ทั้งคู่ตกหลุมรัก ทั้งเรย์ และนานาเอะต้องเผชิญกับความรู้สึกทางจิตใจที่ไม่ลงรอยกัน

นักแสดง 

 คิโกะ มิซูฮาระ แสดงเป็น เรย์ นากาซาวะ
 โฮนามิ ซาโต แสดงเป็น นานาเอะ ชิโนดะ
 โยโกะ มากิ แสดงเป็น มิกะ โอเอะ
 ชุนซูเกะ ทานากะ แสดงเป็น มาซาโตะ นากาซาวะ
 อันเนะ ซูซูกิ แสดงเป็น ยู นากาซาวะ
 ชินยะ นิอิโระ แสดงเป็น โคตาโร ชิโนดะ
 เท็ตสึชิ ทานากะ แสดงเป็น โยชิโอะ อากิบะ
 เซ็ตสึโกะ คาราซูมะ แสดงเป็น อิจิโกะ โอเอะ

การผลิต 
ในเดือนตุลาคม 2020 เน็ตฟลิกซ์ได้ประกาศการสร้างภาพยนตร์ที่ดัดแปลงมาจากมังงะในชื่อภาษาอังกฤษ Ride or Die () โดยจะเผยแพร่อย่างพร้อมเพรียงกันทั่วโลกในปี 2021 ช่วงฤดูใบไม้ผลิ

เสียงตอบรับ 
บนเว็บไซต์รอตเทนโทเมโทส์ มีผู้ใช้ให้คะแนนเฉลี่ยอยู่ที่ 6.80/10 โดยที่ 71% ของ 14 คำวิจารณ์เป็นแง่บวก และเมทาคริติก มีผู้ใช้ให้คะแนนเฉลี่ยอยู่ที่ 64/100 โดยอ้างอิงจาก 5 คำวิจารณ์ ซึ่งอยู่ในระดับ "บทวิจารณ์ที่เป็นที่ชื่นชอบโดยทั่วไป"

อ้างอิง 

บทความที่มีข้อความภาษาญี่ปุ่น
ภาพยนตร์ภาษาญี่ปุ่น
ภาพยนตร์ที่ออกฉายในปี พ.ศ. 2564